పోతుల రామారావు

పోతుల రామారావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో జరిగిన అసెంబ్లీ ఎన్నికల్లో కందుకూరు నియోజకవర్గం నుండి ఎమ్మెల్యేగా గెలిచాడు.

రాజకీయ జీవితం
పోతుల రామారావు తండ్రి పోతుల చెంచయ్య గారు ప్రకాశం జిల్లా పరిషత్ మొదటి ఛైర్మన్ గా పనిచేశారు మరియు మేనమామ నల్లమోతు చెంచు రామానాయుడు గారు  మాజీ మంత్రి. వీరిద్దరి స్పూర్తితో  కాంగ్రెస్ పార్టీ ద్వారా రాజకీయాల్లోకి  ప్రవేశించి అంచెలంచెలుగా ఎదుగుతూ  1999లో కొండపి నియోజకవర్గం నుండి పోటీ చేసి మాజీ మంత్రి దామచర్ల ఆంజనేయులు చేతిలో  ఓటమి చెంది, 2004లో కాంగ్రెస్ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి ఆంజనేయులు పై 8872 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2009లో పోటీ చేయలేదు, 2011 లో జిల్లా స్థానిక సంస్థల నుంచి శాసనమండలి సభ్యుడిగా విజయం సాధించారు. రాష్ట్ర విభిజన తరువాత కాంగ్రెస్ పార్టీకి రాజీనామా చేసి  వైఎస్సార్ కాంగ్రెస్ పార్టీలో చేరి 2014లో కందుకూరు నియోజకవర్గం నుండి ఎమ్మెల్యేగా గెలిచి 2016లో టీడీపీలో చేరాడు. పోతుల రామారావు 2019లో ఎన్నికల్లో టీడీపీ అభ్యర్థిగా పోటీ చేసి వై సి పి అభ్యర్థి  మాజీ మంత్రి మానుగుంట మహీధర్ రెడ్డి చేతిలో    ఓడిపోయాడు.

మూలాలు

ఆంధ్రప్రదేశ్ శాసన సభ్యులు (2014)